DaimlerChrysler müüb kaks tehast
Saksamaa-USA autotootja DaimlerCrysler AG müüb kulude kokkuhoiu ja sularaha saamise eesmärgil järgmise kahe päeva jooksul kaks tehast, kirjutab The Wall Street Journal.
DaimlerChrysler tahab müüa Austria tehase, kus toodetakse Chrysler PT Cruiser?eid ja Ühendriikide soojendus- ja jahutussüsteeme tootva tehase.
Kuigi finantsinfot ei ole avaldatud loodab kontsern Austria tehase müügist tõenäolsielt saada 300 miljonit eurot (4,7 mld krooni).
USA tehas müüakse Saksamaa Behr GmbH-le, mis plaanib lisaks ostuhinnale tehasesse investeerida veel 100 miljonit dollarit.
Kontsern üritab müüa mitte põhitegevusega seotud varasid parandamaks kahjumit tootvate operatsioonide olukorda, mille seas on muuhulgas USA Chrysler ja Freightliner.
Kontsern andis eelmisel nädalal selle aasta kasumihoiatuse ning tegi ettepaneku vähendada eelmise majandusaasta eest makstavaid dividende poole võrra.